Rikunarita-ORG/Wikinium huggingface dataset:
# Counter-Strike

**Counter-Strike** entu gim delengan tèmbak-tembakan nyang diceplok ama Valve Corporation wayah taun 2000 di Amrik Serèkat. Awalnya, Counter-Strike ntu tukeran deri gim Valve nyang namanya *Half-Life*. Lantaran gimnya bekèn banget, Valve ngelakonin tukeran ntu jadi gim sendèwèk.

Counter-Strike galibnya dimaènin dalem-jala; pemaèn kudu nyambung ama pengladèn buat tanding ama pemaèn-pemaèn laèn. Kebekènan gimnya bikin gim ni jadi gim nyang paling banyak dimaènin di seantéro dunia.

## Aturan

Di Counter-Strike, lu gableg maèn jadi pulisi atawa pasukan kusus kè', pengaco kè'. Tujuannya ntu untuk seleséin misi-misi kaya' masang atawa ngejinakin bom, nyelametin orang-orang atawa ngebunuh orang penting. Rondenya selesé kalo atu regu berhasil seleséin misinya atawa ngebanté semua pemaèn lawan.

Pas mulain ronde pertama, semua pemaèn dapet bècèng, dua magasèn, piso ama duit $800, nyang bolè dipakè buat beli senjata-senjata atawa alat-alat buat ngebantu seleséin misi. Sewayah pemaèn ngejalanin gimnya, pemaèn dapet duit makin banyak, nyang gableg bakal dipakè beli senjata atawa alat nyang lebi kuat, kaya' granat bengong, granat asep, dan laèn-laèn.

## Ruju'an

Daptar ruju'an
* Hodgson, David (Oktober 2004). *Half Life 2: Raising The Bar Uncorrected Proof*. Prima Games. ISBN 0-7615-4364-3.
* Valve Corporation; Sierra Studios (2000). *Half-Life Counter-Strike Manual*. Sierra.
# Gegaman brèdèt

Tentara negri Pin lagi maké gegaman brèdèt bakal perang musim salju
**Gegaman brèdèt** (hurup Arab Gundul: ݢکامن بريدت) atawa **gegaman brobot** (hurup Arab Gundul: ݢکامن بروبوة) atawa **mateliur** entu gegaman nyang dituncep atawa bisa juga dikèwèng ke mana-mana. Enni gegaman ada bisa nèmbak kendiri. Gegaman brèdèt biasanya nèmbak pèlor nyang bentuknya diisi deri gèspèr senjatanya. Biasanya, senjata brèdèt bisa nèmbakin pèlor seratus biji per menit.

## Ruju'an